open-index/open-wikipedia-markdown huggingface dataset:
சிரத்தா சசிதர்

**சிரத்தா சசிதர்** (*Shraddha Shashidhar*)(பிறப்பு 3 செப்டம்பர் 1996) ஓர் இந்திய அழகிப் போட்டி வெற்றியாளர் ஆவார். இவர் 2017 மிஸ் திவா உலக அழகிப் போட்டியில்  மகுடம் சூடினார். மேலும், மிஸ் உலக அழகிப் போட்டியில் இந்தியாவைப் பிரதிநிதித்துவப்படுத்தினார்.

இவர் நைக், யமஹா, பாசினோ போன்ற பொருட்களுக்கு வடிவழகியாக இருக்கிறார். மிஸ் உலக அழகிப் போட்டி இந்தியா 2017இல் இவர் கானா, தாய்லாந்து, பிலிப்பீன்சு போன்ற நாடுகளில் துணி, சுற்றுலா, அசையாச் சொத்து வணிகம் போன்ற நிகழ்வுகளை ஊக்குவிப்பதற்காக இந்திய பிரதிநிதியாக சர்வதேச அளவில் பயணம் செய்தார்.

## ஆரம்ப கால வாழ்க்கை
சிரத்தா இந்தியாவின் சென்னையில் பிறந்தார். நாசிக் , தியோலாலி, இராணுவப் பொதுப் பள்ளியில் தனது பள்ளிப்படிப்பை முடித்தார். பின்னர்,  மும்பை சோபியா மகளிர் கல்லூரியில் சேர்ந்து  மக்கள் ஊடகத்தில் பட்டம் பெற்றார்.

## அழகிப் போட்டிகள்

### மிஸ் திவா - 2017
சிரத்தா யமஹா பாசினோ மிஸ் திவா உலக அழகிப் போட்டியி 2017 -ல் யமஹா பாசினோ மிஸ் திவா அழகிப்போட்டி 2016இன் வெற்றியாளரான, ரோஷ்மிதா ஹரிமூர்த்தியால் முடிசூட்டப்பட்டார் .

### மிஸ் யுனிவர்ஸ் 2017
26 நவம்பர் 2017 அன்று அமெரிக்காவின் நெவாடாவின் லாஸ் வேகஸில் நடைபெற்ற மிஸ் யுனிவர்ஸ் 2017இல் இவர் இந்தியாவைப் பிரதிநிதித்துவப்படுத்தினார் 

## குறிப்புகள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:சென்னை வடிவழகிகள்
ஆர். கே. சேகர்

***ராஜகோபால குலசேகரன்*** (*R. K. Shekhar*, 21 ஜூன் 1933 - 30 செப்டம்பர் 1976) மலையாள திரைப்படங்களில் பணியாற்றிய ஒரு இந்திய இசையமைப்பாளர் ஆவார் . இவர் 52 திரைப்படங்களில் 127 பாடல்களுக்கு (மலையாளத்தில் மட்டும் 23) இசையமைத்தார். மேலும் 100 இக்கும் மேற்பட்ட படங்களுக்கு இசை நடத்துனராக இருந்தார். இவர் இசையமைப்பாளர் ஏ. ஆர். ரகுமானின் தந்தை ஆவார். 
இவர் இசையமைத்த முதல் பாடல் "சோட்டா முதல் சுடலா வரே" ("தொட்டிலிலிருந்து கல்லறை வரை"), என்பதாகும். இப்பாடல் பழசி ராஜா (1964) திரைப்படத்திற்காக இசையமைக்கப்பட்டு  கேரளாவில் பெரிய வெற்றி பெற்றது.

## தனிப்பட்ட வாழ்க்கை
ஆர்.கே.சேகர் கஸ்தூரியை திருமணம் செய்தார். இவர்களது திருமணம் ஆந்திரப் பிரதேசம், திருப்பதியில் அமைந்துள்ள திருமலை வெங்கடேஸ்வரர் கோயிலில் நடைபெற்றது. சேகர் மற்றும் கஸ்தூரிக்கு ஏ. ஆர். ரைஹானா, ஏ. ஆர். ரகுமான், பாத்திமா ரபீக் மற்றும் இஷ்ரத்கத்ரே ஆகிய நான்கு பிள்ளைகள் உள்ளனர். சேகர் 1976ஆம் ஆண்டு செப்டம்பர்  30 ஆம் திகதி அன்று தனது 43 வது வயதில் இறந்தார். ஜி. வி. பிரகாஷ் குமார் இவரது பேரன் ஆவார்.

## மேற்கோள்கள்

பகுப்பு:1933 பிறப்புகள்
பகுப்பு:1976 இறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:வேலூர் மாவட்ட மக்கள்
ஓலைவாலன் திருக்கை

**ஓலைவாலன் திருக்கை** அல்லது **இலை திருக்கை** (*Cowtail stingray*)  என்பது தஸ்யாதிடே குடும்பத்தைச் சேர்ந்த ஒரு வகை திருக்கை மீன் ஆகும். இது  இந்தோ பசிபிக் பிராந்தியத்தில் பரவலாக உள்ளது. இது அவ்வப்போது நன்னீர் வாழ்விடங்களில் நுழைகிறது.  ஓலைவாலையன் திருக்கையின் ஒரு தனித்துவமான அடையாளமாக இதன் வாலில்  ஒரு ஓலை கட்டபட்டது போன்ற வடிவம் ஆகும். இந்த இனமானது வணிக முக்கியத்துவம் கொண்டதாக உள்ளது. இதன் தோல் உயர்தரமானதாக குறிக்கப்படுகிறது. இந்த இன மீன்கள் அதிகப்படியான மீன்பிடி செயல்பாடுகளால் அச்சுறுத்தலுக்கு உள்ளாகியுள்ளன.

## பரவலும், வாழ்விடமும்
ஓலைவாலன் திருக்கையானது தென்னாப்பிரிக்கா மற்றும் செங்கடல் முதல் யப்பான் மற்றும் ஆத்திரேலியா வரை மெலனீசியா மற்றும் மைக்குரோனீசியா உட்பட, இந்தோ-பசிபிக் வெப்பமண்டல கடல் பகுதியில் பரவலாக வாழ்கிறது. இவை வலசை போய்  முகத்துவாரங்கள் மற்றும் ஆறுகள் போன்றவற்றில் நுழைவதாக அறியப்படுகிறது.  இந்த இனம் தென்கிழக்கு ஆசியாவில் நன்னீரிலிருந்தது பொதுவாக பதிவு செய்யப்பட்ட திருக்கை ஆகும். மேலும் இது கடலில் இருந்து 2,200 கிமீ (1,400 மைல்) தொலைவில் கங்கை ஆற்றில் காணப்பட்ட ஒரு பதிவு உள்ளது. இவை பொதுவாக கடலோர நீரில் மணல் அடியில் புதைந்து மறைந்தும், பவளப் பாறைகள் உள்ள பகுதிகளிலும்  ஆழத்தில் காணப்படுகின்றன.

## விளக்கம்
இடது|thumb| நீந்தும் ஓலைவாலன் திருக்கையின், வாலில் உள்ள ஓலை போன்ற அமைப்பைக் காட்டுகிறது.
ஓலைவாலையன் திருக்கையானது தட்டுபோன்ற பெரிய உடலும், தடித்த வாலும் கொண்டது. இதன் உடல் வட்டவடிவில், சற்று முக்கோணமாக காணப்படும். இதன் முதன்மை உடல் நீளத்தைவிட  1.1-1.3 மடங்கு அகலம் கொண்டதாக அளவிடப்பட்டுள்ளது. இதன் மூக்கு அகன்று வட்டமானதாகவும், மழுங்கியதாகவும் இருக்கும். இதன் கண்கள் மிகவும் சிறியவையாகவும்,  பரந்த இடைவெளி கொண்டவை. இவற்றின் வாய் குறுகலானது, ஒவ்வொரு தாடையிலும் வரிசையாக 20 தனித்துவமான அறுகோண, நெருக்கமான பற்கள் கொண்டுள்ளது. மேலும் இதன் வாய் அடியில் சுவை தடிப்புகள்  உள்ளன. இதன் மேப் பக்கமாக மூச்சுக் குழல் உள்ளது. இதன் வால் முனையில் நஞ்சுள்ள கூரிய கொடுக்கு உள்ளது. அதன்மூலம் இது எதிரிகளைக் கொட்டும்.

இவற்றின் உடல் நிறம் ஓரேமாதிரியாக சாம்பல் பழுப்பு நிறத்தில் இருக்கும். உடலின் மேலே அடர் நிறத்திலும், பெரும்பாலும் கீழே வெள்ளை நிறத்திலும் இருக்கும். வால் முனை கருப்பாக இருக்கும். இந்த இனம் 3 மீட்டர் (9.8 அடி) நீளம் மற்றும் 1.8 மீட்டர் (5.9 அடி) அகலம், மற்றும் 250 கிலோ (550 பவுண்ட்) எடை வரை வளரும்.

## உயிரியல் மற்றும் சூழலியல்
thumb|ஒரு மணல் தரை மீது ஓலைவாலன் திருக்கை.
ஓலைவாலன் திருக்கையானது எலும்பு மீன்கள் ( காரல், நெமிப்டெரஸ், சோலிஸ் போன்றவை), ஓடுடைய கணுக்காலிகள், பல்நுண்முள் புழுக்கள், சிபுன்குலிட்ஸ், மெல்லுடலிகள் போன்றவற்றை உணவாக கொள்கிறது. இந்த திருக்கையானது பல்வேறு வகையான கொம்பன் சுறாக்கள் மற்றும் ரெக்வியாம் சுறாக்கள் ,  போத்தல் மூக்கு ஓங்கில்கள் போன்றவற்றால் வேட்டையாடப்படுகிறது. அச்சுறுத்தல் ஏற்படும் போது, இவை வேட்டையாடுபவரிடமிருந்து 45 ° கோணத்தில் தப்பிச் செல்கின்றன.

## குறிப்புகள்

பகுப்பு:மீன்கள்
கோ. அருண்குமார்

**கோ. அருண்குமார்** (*G. Arunkumar*) என்பவர் இந்திய அரசியல்வாதி ஆவார். இவர் தமிழ்நாட்டின் கோயம்புத்தூர் மாவட்டம் தோப்புத்தோட்டத்தினைச் சார்ந்தவர்.அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். 2021ஆம் ஆண்டு மே மாதம் நடைபெற்ற தமிழ்நாடு சட்டப்பேரவைத் தேர்தலில் கோயம்புத்தூர் மாவட்டம் கவுண்டம்பாளையம் சட்டப்பேரவைத் தொகுதியில் அஇஅதிமுக வேட்பாளராகப் போட்டியிட்டு தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டினர்
பகுப்பு:வாழும் மக்கள்
பொன். ஜெயசீலன்

**பொன். ஜெயசீலன்** (*Pon Jayaseelan*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். நீலகிரி மாவட்டம் நடுகாணியைச் சார்ந்த இவர், கோயம்புத்தூர் சட்டக் கல்லூரியில் பயின்று சென்னை, அம்பேத்கர் சட்டப் பல்கலைக்கழகத்தில் பட்டம் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர். 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் நீலகிரி மாவட்டம் கூடலூர் சட்டப் பேரவைத் தொகுதியில் அஇஅதிமுக வேட்பாளராகப் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டினர்
பகுப்பு:வாழும் மக்கள்
இந்திய வருவாய்ப் பணி

**இந்திய வருவாய்ப் பணி** (**Indian Revenue Service**) (சுருக்கமாக **IRS**), இந்திய ஆட்சிப் பணி, இந்தியக் காவல் பணி, இந்திய வெளியுறவுப் பணி மற்றும் இந்திய வனப் பணி அதிகாரிகளைப் போன்றே இப்பணிக்கான அதிகாரிகள் ஆண்டுதோறும் இந்தியக் குடியியல் பணிகள் தேர்வுகள் (குரூப் A)   மூலம் தேர்வு செய்யப்படுகின்றனர். தேர்வு செய்யப்படும் அதிகாரிகள் நேரடியாக இந்திய அரசின்  வருமான வரித் துறை அல்லது மத்திய சுங்கம் மற்றும் மறைமுக வரிகள் துறையில் உதவி ஆணையர்களாக நியமிக்கப்படுகின்றனர்.

## பயிற்சி
* இந்தியக் குடியியல் பணிகள் தேர்வுகள் மூலம் இந்திய வருவாய்ப் பணிக்கு சேர்ந்த அதிகாரிகளுக்கு முசோரியில் உள்ள லால்பகதூர் சாஸ்திரி தேசிய நிர்வாகப் பயிற்சி மையத்தில் மூன்று மாத அடிப்படை பயிற்சி வழகப்படுகிறது.
* நேரடி வரியான, வருமான வரி அதிகாரிகளுக்கு, நாக்பூரில் உள்ள தேசிய நேரடி வரிகள் கழகத்தில்  16 மாத பயிற்சி அளிக்கப்படுகிறது
* மறைமுக வரிகளான சுங்க வரி, சரக்கு மற்றும் சேவை வரி மற்றும் போதை பொருட்கள் தடுப்பு அதிகாரிகளுக்கு பரிதாபாத்தில் உள்ள தேசிய அகாதமியில் 16 மாத பயிற்சி வழங்கப்படுகிறது.

## இந்திய வருவாய்ப் பணியின் கடமைகள்
* நேரடி வரிகளான வருமான வரியை வசூலித்தல். வருமான வரி செலுத்தாமல் ஏய்ப்பவர்களை மீது நடவடிக்கை எடுத்தல், வழக்கு பதிவு செய்தல், சொத்துக்களை ஜப்தி செய்தல்.
* மறைமுக வரிகளான்  சுங்க வரியை துறைமுகம், வானூர்தி நிலையம் மற்றும் எல்லைச் சாவடிகளிலிருந்து வசூலித்தல், கடத்தல் பொருட்களை கைப்பற்றல், சரக்கு மற்றும் சேவை வரிகள் வசூலித்தல் மற்றும் நாட்டில் போதைப் பொருட்கள் கடத்தலை தடுப்பது மற்றும் கடத்தல்கார்களை பிடித்து வழக்கு பதிவு செய்தல்.

## பதவி நிலைகள்
இந்திய வருவாய் பணி அதிகாரிகளின் பதவி நிலைகளும், ஊதியங்களும்:

## இதனையும் காண்க

* இந்திய ஆட்சிப் பணி
* இந்தியக் காவல் பணி
* இந்திய வெளியுறவுப் பணி
* இந்திய வனப் பணி
* இந்தியக் குடியியல் பணிகள் தேர்வு
## மேற்கோள்கள்

## வெளி இணைப்புகள்
* Official website of Indian Revenue Service
* Official website of Income Tax Department of India
* Training Academy for Members of Indian Revenue Service – Income Tax
* Training Academy for Member of Indian Revenue Service – Customs and Central Excise

பகுப்பு:இந்திய அரசியல்
பகுப்பு:இந்திய நிர்வாக அலகுகள்
பகுப்பு:இந்திய அரசுப் பணிகள்
பகுப்பு:இந்தியக் குடியியல் பணிகள்
பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
தமிழி (வலைத் தொடர்)

***தமிழி***  என்பது 2019 ஆம் ஆண்டு வெளிவந்த ஓர் இந்திய தமிழ் மொழி ஆவணப்பட வலைத் தொடர் ஆகும், இது ஹிப்ஹாப் தமிழா அவர்களால் உருவாக்கப்பட்டு தயாரிக்கப்பட்டது. எட்டு அத்தியாயங்கள் கொண்ட இந்த  வலைத் தொடரை பிரதீப் குமார் இயக்கியுள்ளார். இந்த தொடரின் எழுத்தாளர் இளங்கோ ஆவார். இது தமிழ் எழுத்து எழுத்தின் பரிணாமத்தை அடிப்படையாகக் கொண்ட ஒரு ஆராய்ச்சி ஆவணப்படத் தொடர்.  முதல் பாகம் 2 அக்டோபர் 2019 அன்று,ஹிப்ஹாப்  தமிழாவின்  அதிகாரப்பூர்வ யூடியூப் சேனல் மூலம் ஒளிபரப்பப்பட்டது. அதன் இறுதி அத்தியாயம்  22 நவம்பர் 2019 அன்று ஒளிபரப்பப்பட்டது. 

## ஒலிப்பதிவு
வலைத் தொடருக்கான விளம்பரப் பாடலை  ஹிப்ஹாப் தமிழா  எழுதி இசையமைத்தார்.  அந்தோணி தாசனுடன் இணைந்து பாடினார். யூடியூபில் 21 செப்டம்பர் 2019 அன்று இசைக் காணொளியாகவும் ,அதே  நாளில் அனைத்து ஊடக ஓடை தளங்களிலும் தனிப்பாடலாகவும் வெளியிடப்பட்டது. 
## மேலும் படிக்க

* தமிழி
* தமிழ் கல்வெட்டுகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:தமிழ் வலைத் தொடர்கள்
நாளஞ்சார் அறுவைச் சிகிச்சை

**நாளஞ்சார் அறுவைச் சிகிச்சை** (**vascular surgery**) நாளஞ்சார் அமைப்புகளின் (தமனிகள், சிரைகள், நிணநீர் நாளங்கள்) நோய்களை மருத்துவ சிகிச்சை, குறைந்தளவே-உட்புகும் செருகுழல் முறைமைகள், மற்றும் திறந்த அறுவை மீளமைப்பு மூலம் குணப்படுத்துகின்ற சிறப்பு அறுவைச் சிகிச்சை முறையாகும். இந்த சிறப்பு சிகிச்சை முறை பொது மற்றும் இதய அறுவைச் சிகிச்சைகளிலிருந்து கிளைத்தது. இந்த சிகிச்சையில், உடலின் மற்ற முதன்மை மற்றும்  இன்றியமையா சிரைகளும் தமனிகளும் உள்ளடங்கியவை. திறந்த அறுவை முறைகளும், குருதிக்குழலுள் செருகுழல் செலுத்தி செய்யப்படும் முறைகளும் கையாளப்படுகின்றன. நாளஞ்சார் அறுவை வல்லுநர் அனைத்து நாளஞ்சார் அமைப்புகளின் நோய்களையும் கண்டறியவும் மேலாளவும் பயிற்சி அளிக்கப்பட்டுள்ளார். இருப்பினும் இதயத்தினுள் உள்ள இரத்த நாளங்களிலும் மண்டையோட்டினுள் உள்ள நாளங்களிலும் இவர்கள் அறுவை சிகிச்சை மேற்கொள்வதில்லை.

## வெளியிணைப்புகள்
* Society for Vascular Surgery (U.S.)
* European Society for Vascular Surgery

பகுப்பு:அறுவை முறைகளும் நுட்பங்களும்
பகுப்பு:குருதிச் சுற்றோட்டத்தொகுதி
பகுப்பு:குழலியல்
மிகைல் தால்

**மிகைல் நெகெமிவிச் தால்** (9 நவம்பர் 1936&nbsp;- 28 ஜூன் 1992)  ஒரு சோவியத் லாட்விய சதுரங்க வீரர் மற்றும் எட்டாவது உலகசதுரங்க சாம்பியன் ஆவார் . அவர் சதுரங்க வரலாற்றின் மிகச் சிறந்த வீரர்களில் ஒருவராகவும் சதுரங்க மேதையாகவும் கருதப்படுகிறார். தால் தாக்குதல் பாணியில் ஆடி பல ஒருங்கிணைந்த சதுரங்க தந்திரங்களை பயன்படுத்தி ஆட்டக்காரர்களை வீழ்த்துவதில்  பிரசித்தி பெற்றவர். அவரது ஆட்டம்  கணிக்க முடியாத தன்மைக்காக அறியப்பட்டது. "அவருக்கான ஒவ்வொரு விளையாட்டும் ஒரு கவிதையைப் போலவே ஒப்பிலாதது  மற்றும் விலைமதிப்பிலாதது " என்று கூறப்படுகிறது. மிகைலை   "மிஷா" என்று பலர்  சுருக்கி அழைத்தனர். அவர்  **"ரீகாவின்  மாயாஜாலக்காரர் "** என்ற புனைப்பெயரையும் பெற்றார்.

23 அக்டோபர் 1973இல் இருந்து 16 அக்டோபர் 1974 வரை ஒரு ஆட்டம் கூட தோற்காமல் 95 ஆட்டங்கள் விளையாடினார் (46 வெற்றிகள், 49 டிராக்கள்) .  இதன் மூலம்,  சதுரங்க வரலாற்றில் தொடர்ச்சியாக அதிக ஆட்டங்கள் தோற்காமல்  விளையாடிய வீரர் என்ற  சாதனையை  படைத்தார்.  இந்த சாதனையை சீன கிராண்ட்மாஸ்டர் டிங் லிரன்  பின்னர் முறியடித்தார். மேலும் தால் ஒரு சிறந்த சதுரங்க எழுத்தாளராகவும் அறியப்பட்டார்.

தால் 28 ஜூன் 1992 அன்று மாஸ்கோ, ரஷ்யாவில் இறந்தார். மிகைல் தால் நினைவு சதுரங்கப் போட்டி 2006 முதல் ஆண்டுதோறும் மாஸ்கோவில் நடைபெற்று வருகிறது.


பகுப்பு:சிறுநீரகச் செயலிழப்பினால் இறந்தவர்கள்
பகுப்பு:லாத்விய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:1992 இறப்புகள்
பகுப்பு:1936 பிறப்புகள்
பகுப்பு:உருசிய மொழி வார்த்தைகளைக் கொண்ட கட்டுரைகள்
பகுப்பு:உலக சதுரங்க வாகையாளர்கள்
இதய இலயமின்மை

**இதய இலயமின்மை** (**Arrhythmia**)  அல்லது **சீரற்ற இதயத் துடிப்பு**) என்பது இதயத் துடிப்பு வழமையாக இல்லாத பல்வேறு குறைபாடுகளைக் குறிக்கின்றது. இதயத் துடிப்பு மிகவும் விரைவாகவோ (இதயத் துடிப்பு மிகைப்பு) மிகவும் மெதுவாகவோ (இதயத் துடிப்புத் தளர்வு) அல்லது தனது இயல்பான இலயத்தில் துடிக்காமலோ இருக்கலாம். சிலவகை இலமின்மைகளில் எவ்வித அறிகுறியும் இருக்காது.சீரற்ற நெஞ்சுத்துடிப்பு அல்லது இதயத் துடிப்புகளுக்கிடையே நிறுத்தம் அறிகுறிகளாக வெளிப்படும். மிகக் கடுமையான நோயின் போது தலை சுற்றல், மயக்கம், மூச்சுத் திணறல் அல்லது நெஞ்சு வலி காணப்படும். பெரும்பாலான நேரங்களில் இலயமின்மை கடும்நோயாக இல்லாதிருப்பினும் சிலசமயங்களில் பக்கவாதம் அல்லது குருதித்தேக்க இதயத் திறனிழப்பு நோய்களுக்கு வழிகோலுகிறது. சில இலயமில்லாத இதய நோயாளிகளுக்கு உடனடி மரணமும் சம்பவிக்கிறது.

இலயமில்லா இதயங்கள் நான்கு குழுக்களாகப் பிரிக்கப்பட்டுள்ளன: (1) முந்தும் இதயத் துடிப்புகள் அல்லது மிகை துடிப்புகள், (2) கீழறை மேற்புர மிகைத் துடிப்புகள், (3) கீழறை இதய இலயமின்மைகள் மற்றும் (4)மெதுவான இலயமின்மைகள் மிகைத்துடிப்புகளில் முந்தும் மேலறை சுருக்கங்கள், முந்தும் கீழறை சுருக்கங்கள் மற்றும் முந்தும் சந்திப்பு சுருக்கங்கள் அடங்கும். கீழறை மேற்புர மிகைத் துடிப்புகளில் மேலறை குறுநடுக்கங்கள், மேலறைப் பதற்றம் கீழறை மேற்புர துரத்து மிகைத்துடிப்பு அடங்கும். இதயக் கீழறை இலமின்மைகளில் கீழறை குறுநடுக்கங்கள் மற்றும் கீழறை மிகைத் துடிப்புகள் அடங்கும். மெதுவான இலயமின்மைகள் சைனசு முடிச்சுக் கோளாறாலோ மேலறை கீழறை இடைத்துளை கடத்துகை குழப்பங்களாலோ ஏற்படுகின்றது.. இலயமின்மைகள் இதய மின்கடத்துகை ஒருங்கியக் கோளாறுகளால் ஏற்படுகின்றன. பல சோதனைகள் மூலம் இக்கோளாறு கண்டறியப்படுகின்றது; குறிப்பாக இதய துடிப்பலைஅளவி மற்றும் ஓல்ட்டர் உணர்கருவி பயன்படுத்தப்படுகின்றது.

பல்வகை இலயமின்மைகளும் குணப்படுத்தக் கூடும். மருந்துகள், செயற்கை இதயமுடுக்கி செருகுதல் போன்ற மருத்துவ முறைமைகள், அறுவை சிகிச்சை ஆகியன சிகிச்சைகளுக்கு பயன்படுத்தப்படுகின்றன. விரைவான இதயத் துடிப்புள்ளோருக்கு பீட்டா பிளாக்கர்கள் போன்ற மருந்துகள், இலயமின்மையை கட்டுப்படுத்தும் புரோகைனமைடு போன்ற மருந்துகள் தரப்படுகின்றன. புரோகைனமைடு போன்ற மருந்துகள் நெடுங்காலம் எடுக்கப்பட்டால் குறிப்பிடத்தக்க பின்விளைவுகளை ஏற்படுத்தும். இதய முடிக்கிகள் மெதுவான இதயத் துடிப்புகளுக்குப் பயன்படுத்தப்படுகின்றன. சீரற்ற இதயத் துடிப்புகளைக் கொண்டவர்களுக்கு சிக்கல்கள் மிகாதிருக்க குருதி மெலிவூட்டிகள் தரப்படுகின்றன. மிகவும் கடுமையாக பாதிக்கப்பட்டோருக்கும் மருத்துவநிலையாக நிலையற்றோர்களுக்கும் உடனடியாக கட்டுப்படுத்தப்பட்ட மின் அதிர்ச்சி (இதயத் திருப்பம், குறுநடுக்கமெடுப்பு) கொடுக்கப்படுகின்றது.

இலயமின்மை நோய்கள் மில்லியன் கணக்கானவர்களை பாதிக்கின்றன. ஐரோப்பாவிலும் வட and அமெரிக்காவிலும் 2014 ஆம் ஆண்டு நிலவரப்படி மேலறை குறுநடுக்கம் மக்கள்தொகையில் ஏறத்தாழ 2% முதல் 3% வரை பீடித்துள்ளது. 2013இல் மேலறை குறுநடுக்கம் மற்றும் மேலறை பதற்றம் காரணமாக 112,000 மரணங்கள் ஏற்பட்டுள்ளன; இது 1990களில் 29,000 மரணங்களாக இருந்தது.   இதயக் குழலிய நோயால் இறந்தோரில் பாதிக்கும் மேற்பட்டோர் இதய நிறுத்தம் காரணமாக இறந்தனர். உலகளவில் இறந்தோரில் இது கிட்டத்தட்ட 15% ஆகும். உடனடி இதய இறப்பிற்கு 80% காரணமாக கீழறை இலயமின்மைகள் இருந்தன. இலயமின்மை நோய் எந்த அகவையிலும் ஏற்படலாம். இருப்பினும் அகவை முதிர்ந்தோரிடையே பெருமளவில் உள்ளது. குழந்தைகளுக்கும் இந்நோய் வரலாம். இதயத் துடிப்புகளின் வழமையான அளவு அகவைக்கு ஏற்ப வேறுபடும் என்பதை நினைவில் கொள்க.

## மேற்கோள்கள்

## வெளி இணைப்புகள்

* 
பகுப்பு:இதயக் கோளாறுகள்
இராபர்ட் பிங்காம்

**இராபர்ட் சியார்ச்சு பிங்காம்** (*Robert George Bingham*)  இங்கிலாந்து நாட்டிலுள்ள எடின்பர்க் பல்கலைக்கழகத்தில் பனிப்பாறை மற்றும் புவி இயற்பியல் பேராசிரியராகப் பணிபுரிகிறார். ஆர்க்டிக் மற்றும் அண்டார்டிக் அறிவியலுக்கான பங்களிப்புகளுக்காக பிங்காம் நன்கு அறியப்படுகிறார். நவீன பனிப்பாறை மாற்றம் மற்றும் செயல்முறைகளைப் புரிந்துகொள்ள புவி இயற்பியல், தொலைநிலை உணர்திறன் மற்றும் படிமமாக்கல்  நுட்பங்களைப் பயன்படுத்துவதில் இவரது ஆராய்ச்சிகள் கவனம் செலுத்துகின்றன. மேலும், கடைசி பனியூழிக் காலத்தின்  முடிவில் வடக்கு அரைக்கோளப் பனிப்பாறைகள் பின்வாங்குவதன் மூலம் விட்டுச் செல்லப்பட்ட நிலப்பரப்புகளைப் புரிந்துகொள்வதிலும் இவரது ஆராய்ச்சி கவனம் செலுத்துகிறது.  துருவப் பனிக்கட்டி மாற்றத்தின் காரணங்களையும், உலக கடல் மட்டங்களுக்கு இவற்றின் பங்களிப்புகளையும் இவரது ஆய்வுகள் விவரிக்கின்றன.

2013 ஆம் ஆண்டில் இவருக்கு துருவப் பதக்கம் வழங்கப்பட்டது.  இவ்விருது துருவப் பகுதிகள் பற்றிய அறிவைப் பெறுவதற்காக ஆராய்ச்சிகள் மேற்கொள்வதற்காக  மிகுந்த இன்னல்களுக்கிடையே துருவப் பயணங்களை மேற்கொள்ளும் அங்கீகரிக்கப்பட்ட பிரித்தானிய குடிமக்களுக்கு  வழங்கப்படும் விருதாகும்.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானியப் புவியியலாளர்கள்
தி. ஜெ. கோவிந்தராஜன்

**கோவிந்தராஜன் தி. ஜெ.** (*Govindarajan T J*) என்பவர் தமிழ்நாட்டைச் சேர்ந்த ஒரு இந்திய அரசியல்வாதி மற்றும் திராவிட முன்னேற்றக் கழகத்தின் உறுப்பினர் ஆவார். இவர் திருவள்ளூர் மாவட்டம் கும்மிடிப்பூண்டியினைச் சேர்ந்தவர். கோவிந்தராஜன் தமிழ்நாடு சட்டப் பேரவைக்கு 2021ஆம் ஆண்டு மே மாதம் நடைபெற்ற தேர்தலில் கும்மிடிப்பூண்டி சட்டமன்ற உறுப்பினராக திமுக சார்பில் போட்டியிட்டு வெற்றிப்பெற்றார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
வி. வர்ஷினி

**வி. வர்ஷினி** (பிறப்பு 28 ஆகஸ்ட் 1998), ஒரு இந்திய பெண் சதுரங்க விளையாட்டு வீரர். பிடே செப்டம்பர் 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.

## சதுரங்க வாழ்க்கை
வர்ஷினி 2018 இல் ஒரு பெண் சர்வதேச மாஸ்டர் (WIM) ஆனார். மே 2018 இல் புவனேஸ்வரில் நடந்த கே.ஐ.ஐ.டி  சர்வதேச சதுரங்க விழாவில்  தனது முதல் பெண் கிராண்ட்மாஸ்டர் நெறியை அடைந்தார். அடுத்து டிசம்பர் 2018 இல் மும்பையில் நடந்த சர்வதேச கிரண்ட்மாஸ்டர் சதுரங்க  போட்டியில், அவர் தனது இரண்டாவது பெண் கிராண்ட்மாஸ்டர் நெறியைப் பெற்றார். வர்ஷினி தனது மூன்றாவது மற்றும் இறுதி நெறியை  ஆகஸ்ட் 2019 இல் ரிகா, லாட்வியாவில் நடந்த ரிகா தொழில்நுட்ப பல்கலைக்கழக திறந்த போட்டியில் அடைந்தார். அவர் இந்தியாவின்  பதினெட்டாவது  பெண் கிராண்ட்மாஸ்டர் ஆனார்.  செப்டம்பர் 2019 இல் அவருக்கு அதிகாரப்பூர்வமாக பெண் கிராண்ட்மாஸ்டர் (WGM) பட்டம் வழங்கப்பட்டது.

காமன்வெல்த் சதுரங்க  சாம்பியன்ஷிப்பில், 16 வயதிற்குட்பட்டோருக்கான தங்கப் பதக்கத்தையும், 18 வயதுக்குட்பட்டோருக்கான
வெண்கலப் பதக்கத்தையும் வென்றுள்ளார். 2016 ஆம் ஆண்டில் விளையாட்டுப் பிரிவின் கீழ் கிண்டி, அண்ணா தொழில்நுட்ப மற்றும் ஆராய்ச்சி பல்கலைக்கழகத்தில் கிண்டி பொறியியல் கல்லூரியில் படிக்க தகுதி பெற்றார்.  இந்திய  சதுரங்க வீராங்கனைகள்  சர்வதேச போட்டிகளில்  பங்கேற்பதில் உள்ள  நிதி பற்றாக்குறை பற்றி வர்ஷினி  பேசியுள்ளார்.

## இதையும் பார்க்கவும்

* இந்திய சதுரங்க வீரர்களின் பட்டியல்
* இந்தியாவில் சதுரங்கம்

## குறிப்புகள்
 

## வெளி இணைப்புகள்

* 

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1998 பிறப்புகள்
பகுப்பு:இந்திய சதுரங்க வீராங்கனைகள்
அப்துல்ரசாக் குர்னா

**அப்துல்ரசாக் குர்னா** (*Abdulrazak Gurnah*; பிறப்பு: 20 திசம்பர் 1948) ஐக்கிய இராச்சியத்தைச் சேர்ந்த புதின எழுத்தாளர் ஆவார். இவர் 1960களில் சான்சிபார் நாட்டில் இருந்து சான்சிபார் புரட்சியின் போது வெளியேறி அகதியாக ஐக்கிய இராச்சியத்தில் குடியேறினார். இவர் 1994 இல் எழுதிய *சொர்க்கம்* என்ற புதினம் மான் புக்கர் பரிசுக்குப் பரிந்துரைக்கப்பட்டது. இவருக்கு 2021 ஆம் ஆண்டிற்கான இலக்கியத்திற்கான நோபல் பரிசு வழங்கப்பட்டது.

## வாழ்க்கைக் குறிப்பு
அப்துல்ரசாக் குர்னா 1948 திசம்பர் 20 இல் இன்றைய தான்சானியாவில் உள்ள சான்சிபார் சுல்தானகத்தில் பிறந்தார். சான்சிபார் புரட்சியின் போது அரபு மக்களுக்கெதிரான துன்புறுத்தலை அடுத்து, இவர் தனது 18-வது அகவையில் நாட்டை விட்டு வெளியேறினார். 1968 இல் இவர் ஏதிலியாக இங்கிலாந்து வந்து சேர்ந்தார்.

இங்கிலாந்து கான்டர்பரி கிறைஸ்ட் சர்ச் கல்லூரியில் கல்வி கற்று இலண்டன் பல்கலைக்கழகத்தின் பட்டத்தைப் பெற்றுக் கொண்டார். பின்னர் கெண்ட் பல்கலைக்கழகத்தில் 1982 இல் *மேற்கு ஆப்பிரிக்கப் புதினங்களின் விமர்சனத்தின் அளவுகோல்* என்பதில் ஆய்வு மேற்கொண்டு  முனைவர் பட்டத்தைப் பெற்றார். 1980 முதல் 1983 வரை நைஜீரியாவில் உள்ள பயேரோ பல்கலைக்கழகத்தில் விரிவுரையாளராகப் பணியாற்றினார். பின்னர் இளைப்பாறும் வரை கெண்ட் பல்கலைக்கழகத்தின் ஆங்கில மொழித் துறையில் பேராசிரியராகப் பணியாற்றினார்.

## விருதுகளும் சிறப்புகளும்
*குர்னா 2006 இல் இலக்கியத்துக்கான அரசக் கழகத்தில் ஆய்வாளராகத் தேர்ந்தெடுக்கப்பட்டார்.
*2021 அக்டோபர் 7 இல் இவருக்கு 2021 இற்கான இலக்கியத்திற்கான நோபல் பரிசு "குடியேற்றவியத்தின் விளைவுகள், வளைகுடா நாடுகளில் கலாச்சாரங்கள் மற்றும் கண்டங்களுக்கிடையேயான ஏதிலிகளின் தலைவிதி ஆகியவற்றில் போக்குகளுக்காக" அறிவிக்கப்பட்டது.

## கருப்பொருள்
குர்னாவின் பெரும்பாலான படைப்புகள் கிழக்கு ஆப்பிரிக்காவின் கரையோரப் பகுதிகளை மையப்படுத்தி எழுதப்பட்டுள்ளன. இவரது புதினங்களில் ஒருவரைத் தவிர கதாநாயகர்கள் அனைவரும் சான்சிபாரில் பிறந்தவர்கள். குர்னாவின் புதினங்கள் கிழக்கு ஆப்பிரிக்க கதாநாயகர்களை அவர்களின் பரந்த சர்வதேச சூழலில் வைக்கின்றன என்று இலக்கிய விமர்சகர் புரூஸ் கிங் வாதிடுகிறார். எழுத்தாளர் ஐ. சாந்தன் தனது 'உள்ளங்கையில் உலக இலக்கியம்' (2010) என்ற நூலில் "குர்ணாவின் 'அமைதியை நாடுதல்' என்ற புதினம் இடப்பெயர்வு, பண்பாட்டு அடையாளங்கள் போன்றவற்றைப் பேசுகிறது," என்று குறிப்பிட்டுள்ளார்.

## மேற்கோள்கள்

## உசாத்துணைகள்
* 
* 
* 

## வெளி இணைப்புகள்
* 
* Jones, Nisha (2005). "Abdulrazak Gurnah in conversation". *Wasafiri*, 20:46, 37-42.  . 
* 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:தான்சானிய எழுத்தாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:புதின எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:ஆங்கிலேய எழுத்தாளர்கள்
பகுப்பு:ஆங்கில எழுத்தாளர்கள்
இதயப் பெருக்கம்

**இதயப் பெருக்கம்** (**Cardiomegaly**/ **megacardia** / **megalocardia**) அல்லது **பேரிதயம்**  என்ற மருத்துவநிலை  இதயம் வழமையான அளவை விட  பெரிதாக இருப்பதைக் குறிக்கிறது. பொதுவாக இந்த நோயாளிகள் "**விரிவடைந்த இதயம்** கொண்டவராக" குறிக்கப்படுகின்றனர்.

பேரிதயம் ஓர் நோயாக கருதப்படுவதில்லை. உடற் பருமன் அல்லது குருதி ஊட்டக்குறை இதய நோய் போன்ற மற்ற நோய்களின் காரணமாக ஏற்படுவதாகும்.  இதயத்தின் எந்தப் பகுதி பெருக்கமடைந்துள்ளது என்பதைப் பொருத்து பேரிதயம் அபாயகரமான அறிகுறியாக அமையும். சில நேரங்களில் இதயத் திறனிழப்பும் ஏற்படலாம்.   அண்மைய ஆய்வுகள் பேரிதயத்துடன் இதய நிறுத்தம் ஏற்படும் வாய்ப்பு கூடுதலாக இருப்பதாக கண்டறிந்துள்ளன. இதயத் திறனிழப்பு வயதாக வயதாக கூடுகிறது. இது ஆண்களிலும் ஆபிரிக்க அமெரிக்கர்களிடையேயும் கூடுதலாக உள்ளது. இதயத் தசை நோயும் இதயப் பெருக்கத்துடன் தொடர்புடையது.
இதயப் பெருக்கத்திற்கான காரணங்கள் நோயாளிக்கு நோயாளி வேறுபடுகின்றது. பல நேரங்களிலும் உயர் இரத்த அழுத்தம் அல்லது குருதி ஊட்டக்குறை இதய நோய் காரணமாக உள்ளது. பெருக்கமடைந்த இதயம் குருதியை திறனுடன் ஏற்றிட இயலாது. இதனால் குருதித்தேக்க இதயத் திறனிழப்பு ஏற்படுகின்றது. இதயப் பெருக்கம் நாளடைவில் குணமடையலாம், ஆனால் இதயப் பெருக்க நோயாளிகள் பலரும் வாழ்நாள் முழுமையும் மருந்துகள் எடுக்க வேண்டி இருக்கும். ஒருவருடைய நெருங்கிய குடும்ப உறுப்பினருக்கு பேரிதயம் இருந்தால் அவருக்கும் பேரிதயம் ஏற்படும் வாய்ப்பு கூடுதலாக உள்ளது (பிறவிநிலைக் கோளாறு).

## மேற்கோள்கள்

## மேலும் படிக்க
* 
* 
* 
* 
## வெளி இணைப்புகள்

* அமெரிக்க இதயச் சங்கம்

பகுப்பு:இதயக் கோளாறுகள்
போலபகுத்தனஅள்ளி

**போலபகுத்தனஅள்ளி** (*Bolabhaguthanhalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643250. இந்த ஊரானது காட்டம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 264 குடும்பங்களும் 996 மக்களும் வசிக்கின்றனர். இதில் 518 ஆண்களும்   478 பெண்களும் அடங்குவர்.

## கோயில்கள்
* போலபகுத்தனஅள்ளி திம்மராயர்சாமி கோயில்
* போலபகுத்தன அள்ளி பெருமாள் கோயில்
## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பொம்மஅள்ளி

**பொம்மஅள்ளி** (*Bommahalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643230. இந்த ஊரானது பொம்மஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  23 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும், மாநிலத் தலைநகரான சென்னையில் இருந்து 280 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	1297 குடும்பங்களும் 	5146 மக்களும் வசிக்கின்றனர். இதில் 2705 ஆண்களும்   2441 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 	58.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## கோயில்கள்
* பொம்மே அள்ளி திம்மராயசாமி கோயில்
* பொம்மே அள்ளி சென்றாயசாமி கோயில்
* பொம்மே அள்ளி பசுவேஸ்வரசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
நிவேதா மு. முருகன்

**நிவேதா மு. முருகன்** (*Nivedha M. Murugan*) என்பவர் தமிழ்நாட்டைச் சேர்ந்த இந்திய அரசியல்வாதியும் தமிழக சட்டப் பேரவை உறுப்பினரும் ஆவார். மயிலாடுதுறை, தரங்கம்பாடியினைச் சார்ந்த இவர் திராவிட முன்னேற்றக் கழகத்தின் உறுப்பினர். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் பூம்புகார் சட்டமன்றத் தொகுதி திமுக வேட்பாளராகப் போட்டியிட்டு தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டுள்ளார்.. இத்தேர்தலில் மயிலாடுதுறை மாவட்டத்திலுள்ள பூம்புகார் தொகுதியில் இரண்டு முறை தொடர்ச்சியாக வெற்றிபெற்ற அ.தி.மு.க-வைச் சேர்ந்த பவுன்ராசை இவர் தோல்வியுறச் செய்தார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
சால் வின்ஸ்டீன்

**சால் வின்ஸ்டீன்** (Saul Winstein) (அக்டோபர் 8, 1912 &#x2013; நவம்பர் 23, 1969) ஒரு யூத கனடிய வேதியியலாளர் ஆவார். இவர் *வின்ஸ்டீன் வினையை கண்டுபிடித்தார்.* நோர்போர்னைல் நேரயனியின் நிலைத்தன்மையை விளக்குவதற்கு மரபுசாரா நேரயனி தேவை என்று வாதிட்டார்.  ஹெர்பர்ட் சி. பிரவுனுடன் σ- இடமாற்றம் செய்யப்பட்ட கார்போநேரயனிகளின் இருப்பு பற்றிய விவாதத்தைத் தூண்டியது. நெருக்கமான அயனி இணை என்ற கருத்தையும் வின்ஸ்டீன் முதலில் முன்மொழிந்தார்.  இவர் கிரன்வால்ட்-வின்ஸ்டீன் சமன்பாட்டின் இணை ஆசிரியராக இருந்தார். இது கரைப்பானாற்பகுப்பு விகிதங்கள் பற்றியது. 

ரிச்சர்டு எஃப் கெக், தனது தொழில் வாழ்க்கையின் ஆரம்பத்தில் வின்ஸ்டீனுடன் முதுகலை படிப்பை மேற்கொண்டார் , வேதியியலுக்கான 2010 நோபல் பரிசை வென்றார். 

## மேற்கோள்கள்

பகுப்பு:கனடிய வேதியியலாளர்கள்
பகுப்பு:1969 இறப்புகள்
பகுப்பு:1912 பிறப்புகள்
சுசேன் வாக்கர்

**சுசேன் வாக்கர்** (*Suzanne Walker*)  ஆர்வர்டு பல்கலைக்கழகத்தில் நுண்ணுயிரியல் மற்றும் மூலக்கூறு மரபியல் பேராசிரியராக உள்ளார். நுண்ணுயிர்க்கொல்லி இயங்கமைப்பு  மற்றும் நுண்ணுயிர்க்கொல்லி எதிர்ப்பு ஆகிய பிரிவுகளில் இவரது ஆய்வுகள் அமைந்துள்ளன.  2020 ஆம் ஆண்டு  தேசிய அறிவியல் அகாதமியில் இவர் தேர்ந்தெடுக்கப்பட்டார்.

## தொழில்
வாக்கர் 1983 ஆம் ஆண்டு சிகாகோ பல்கலைக்கழகத்தில் ஆங்கில இலக்கியத்தில் பிஏ பட்டம் பெற்றார். 1992 ஆம் ஆண்டு பிரின்சுடன் பல்கலைக்கழகத்தில் கரிம வேதியியலில் முனைவர் பட்டம் பெற்றார்.  வாக்கர் 1995 ஆம் ஆண்டில்,  பிரின்சுடன் பல்கலைக்கழகத்தில் வேதியியலில் துணைப் பேராசிரியராக பணியில் சேர்ந்தார், 2003 ஆம் ஆண்டு ஒரு  முழு நேர பேராசிரியர் பதவியை அடைந்தார். பிரின்சுடனில் வேதியியல்  முழு பேராசிரியரான முதல் பெண் என்ற சிறப்பு இவருக்குக் கிடைத்தது. 2004 ஆண் ஆண்டு வாக்கர் ஆர்வர்டு மருத்துவப் பள்ளியில் ஆசிரியராக சேர்ந்தார்.

2020 ஆம் ஆண்டு வாக்கர்  தேசிய அறிவியல் அகாதமியின் உறுப்பினராகத் தேர்ந்தெடுக்கப்பட்டார்  அமெரிக்க நுண்ணுயிரியியல் அகாதமியின் உறுப்பினராகவும்  2019 ஆம் ஆண்டு வாக்கர் தேர்ந்தெடுக்கப்பட்டார். அமெரிக்க வேதியியல் சங்கம் வழங்கும் ஆர்தர் சி. கோப் இசுகாலர் விருது மற்றும் ஆல்ஃபிரட் பி. இசுலோன் அறக்கட்டளை உறுப்பினர் தகுதியையும் பெற்றுள்ளார்.

## மேற்கோள்கள்


பகுப்பு:பெண் உயிர்வேதியியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:வாழும் மக்கள்
மன்ஜீத் கௌர்

**மன்ஜீத் கௌர்** (*Manjeet Kaur* ; பிறப்பு 4 ஏப்ரல் 1982) பஞ்சாப் மாநிலத்தைச் சேர்ந்த ஒரு இந்திய விரைவோட்ட விளையாட்டு வீரர் ஆவார். 16 சூன் 2004 அன்று சென்னையில்  நடந்த தேசிய சுற்று தடகள போட்டியில் 51.05 வினாடிகளில் 400 மீட்டர் தேசிய சாதனையைப் படைத்தார். நவம்பர் 2001 முதல் கே. எம். பீனாமோல் வைத்திருந்த முந்தைய சாதனையை இவர் முறியடித்தார். இவ்வாறு செய்ததன் மூலம், 2004 ஏதென்ஸ் ஒலிம்பிக்கிற்கான தகுதிச் சுற்றில் தேர்ச்சி பெற்றார். சித்ரா சோமன், ராஜ்விந்தர் கௌர், க. மா. பீனாமோல் ஆகியோருடன் சேர்ந்து 4 x 400 மீட்டர் ஓட்டப்பந்தயத்தில் தற்போதைய தேசிய சாதனையை வைத்திருக்கும் அணியை உருவாக்குகினார்.

## ஒலிம்பிக் போட்டிகள்
பஞ்சாப் காவல்துறையில் துணை காவல் கண்காணிப்பாளரான , மன்ஜீத் 2004 ஏதென்ஸ் ஒலிம்பிக்கில் 4 x 400 மீட்டர் ஓட்டப்பந்தயத்தில் இந்தியாவுக்காக போட்டியிட்டார். அங்கு இவரது அணி தற்போதைய தேசிய சாதனையை 3: 26.89 நேரத்துடன் அமைத்தது. இவர்களது அணி மூன்றாவது இடத்தைப் பிடித்தது. பின்னர், பெய்ஜிங் ஒலிம்பிக்கில் இவர் 4 x 400 மீட்டர் ஓட்டத்தில் இந்தியாவை பிரதிநிதித்துவப்படுத்தினார். அங்கு இவரது அணி சதி கீதா, சித்ரா கே. சோமன் ,மந்தீப் கவுர் ஆகியோர் 3: 28.83 நேரத்தில் முடித்து ஏழாவது இடத்தை பிடித்தனர்.
## ஆசிய விளையாட்டுப் போட்டிகள்
2006 ஆம் ஆண்டு தோஹா ஆசிய விளையாட்டுப் போட்டிகளில், மன்ஜீத் இந்தியாவை 4 x 400 மீட்டர் ஓட்டத்தில் தங்கத்தை பெற வழிநடத்தினார். முன்னதாக இதே நிகழ்வில், கசக்கஸ்தானைச் சேர்ந்த ஓல்கா தெரேஷ்கோவாவை பின்னுக்குத் தள்ளி மகளிர் 400 மீட்டர் ஓட்டத்தில் வெள்ளிப் பதக்கம் வென்றார். 2005 ஆம் ஆண்டில், இந்திய தடகளத்திற்கான இவரது பங்களிப்பிற்காக அருச்சுனா விருது வழங்கப்பட்டது.

## பொதுநலவாய விளையாட்டுக்கள்
மன்ஜீத் கவுர் 2010 பொதுநலவாய விளையாட்டுப் போட்டிகளில் 4x400 மீ ஓட்டத்தில் மந்தீப் கவுர், சினி ஜோஸ், அசுவினி அக்குன்சியுடன் சேர்ந்து தங்கப் பதக்கம் வென்றார்.

## சான்றுகள்

## வெளி இணைப்புகள்
* 
*  

பகுப்பு:பஞ்சாப் நபர்கள்
பகுப்பு:அருச்சுனா விருது பெற்றவர்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:வாழும் மக்கள்
பகுப்பு:1982 பிறப்புகள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
க. மா. பீனாமோல்

**கலையாத்தும்குழி மாத்யூஸ் பீனாமோல்** (*Kalayathumkuzhi Mathews Beenamol*) (15 ஆகத்து 1975 ) பிரபலமாக **கே. எம். பீனாமோல்** என்றும் அழைக்கப்படுகின்ற இவர், இந்தியாவின் கேரளாவிலுள்ள இடுக்கி மாவட்டத்தில் கொம்பிடிஞ்சல் என்ற ஊரைச் சேர்ந்த சர்வதேச தடகள விளையாட்டு வீராங்கனையாவார்.

## தொழில்முறை தடகள வாழ்க்கை
பீனாமோல் தனது சகோதரர் கே. எம். பினுவுடன் சேர்ந்து  ஒரு முக்கிய சர்வதேச போட்டியில் பதக்கங்களை வென்ற முதல் இந்திய உடன்பிறப்புகள் என ஒரு வரலாற்றை உருவாக்கினர். பினு ஆண்கள் 800 மீ. ஓட்டப் போட்டியில் வெள்ளிப் பதக்கம் வென்றார்.

### ஒலிம்பிக்
2000 கோடைகால ஒலிம்பிக்கின் போது, இவர் பெரிதும் அறியப்படாதவராக இருந்தார். லாஸ் ஏஞ்சல்ஸில் நடந்த 1984 கோடை ஒலிம்பிக்கில் முறையே 800 மீ., 400 மீ. தடையோட்டத்தில் பி. டி. உசா, ஷைனி வில்சன் ஆகியோருக்குப் பிறகு, ஒலிம்பிக் அரையிறுதிக்கு முன்னேறிய மூன்றாவது இந்தியப் பெண்மணி ஆனார்.

### ஆசிய விளையாட்டுகள்
புசான் 2002 ஆசிய விளையாட்டுப் போட்டிகளில் பெண்கள் 800 மீ மற்றும் 4 × 400 மீ. மகளிர் ரிலேவில் தங்கப் பதக்கம் வென்றார்.

## விருதுகள்
பீனாமோலுக்கு 2000ஆம் ஆண்டில் அருச்சுனா விருது வழங்கப்பட்டது. இவர் துப்பாக்கி சுடுவதில் தொழில்முறை வல்லுநரான அஞ்சலி பகவத்துடன் சேர்ந்து 2002-2003 ஆம் ஆண்டில்  இந்தியாவின் மிக உயர்ந்த விளையாட்டு கௌரவமான ராஜீவ் காந்தி கேல் ரத்னா விருதை இணைந்து பெற்றார். 2004ஆம் ஆண்டில், இவருக்கு பத்மசிறீ விருது வழங்கப்பட்டது.

## தனிப்பட்ட வாழ்க்கை
பீனாமோல் ஒரு நோயியல் நிபுணரான மருத்துவர் விவேக் ஜார்ஜை மணந்தார். இவர்களுக்கு அசுவின், ஹாய்லி என இரு (எத்தியோப்பியா நாட்டு நீண்ட-தொலைவு தடகள ஓடுநர் ஹாய்லி கெப்ரசிலாசியின் பெயரிடப்பட்டது) குழந்தைகள் உள்ளனர்.

## சான்றுகள்

பகுப்பு:இடுக்கி மாவட்ட மக்கள்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அருச்சுனா விருது பெற்றவர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1975 பிறப்புகள்
சித்ரா சோமன்

**சித்ரா குளத்தும்முரியில் சோமன்** (*Chitra Kulathummuriyil Soman*) (பிறப்பு 10 சூலை 1983) இந்தியாவைச் சேர்ந்த விரைவோட்ட விளையாட்டு வீரர் ஆவார். இவர் கேரள மாநிலம் கோட்டயத்தில் பிறந்தார். இவர் 400 மீட்டர் ஓட்டத்தில் நிபுணத்துவம் பெற்றவராவார்.  ஒரு இந்திய வேகப்பந்து வீச்சாளர். சதி கீதா, க. மா. பீனாமோல், ராஜ்விந்தர் கௌர் ஆகியோருடன் சேர்ந்து 2004 கோடைகால ஒலிம்பிக்கில் 4 x 400 மீட்டர்  ஓட்டத்தில் ஏழாம் இடத்தை அடைந்தார். இந்த அணி, கீதாவுக்கு பதிலாக மன்ஜீத் கௌர் ஓடியதால் 4 x 400 மீட்ட ஓட்டத்தில்  3: 26.89 நிமிட நேரத்தில் கடந்து தேசிய சாதனை படைத்தது. 2006 காமன்வெல்த் விளையாட்டுப் போட்டியில் வெள்ளிப் பதக்கம் வென்ற இந்திய அணிக்காகவும் இவர் ஓடினார். 2007ஆம் ஆண்டில், 23 சூன் 2007 அன்று குவகாத்தியில் நடைபெற்ற ஆசியப் போட்டித் தொடரிலும், 27 சூன் 2007 அன்று நடைபெற்ற ஓட்டத்திலும்  400 மீ ஓட்டப்பந்தயத்தில் சித்ரா சோமன் தங்கப் பதக்கம் வென்றார். சூலை 2007இல் அம்மானில் நடைபெற்ற ஆசிய தடகளப் போட்டியில் இந்திய பெண்கள் 4 × 400 மீ ஓட்ட அணியை தங்கத்திற்கு வழிநடத்தினார். 2008ஆம் ஆண்டில், பிப்ரவரி 2008 இல் தோகாவில் நடைபெற்ற தடகளத்தில் 3வது ஆசிய உள்ளரங்க விளையாட்டுப் போட்டிகளில் இந்திய பெண்கள் 4 × 400 மீ ஓட்ட அணிக்கு மற்றொரு வெற்றியை பெற்று சித்ரா மீண்டும் தனது திறமையை வெளிபடுத்தினார்.

400 மீட்டரில் இவரது தனிப்பட்ட சிறந்த நேரம் 51.30 வினாடிகள், சூன் 2004 இல் சென்னையில் அடையப்பட்டது. இவர் பஞ்சாபைச் சேர்ந்தவரை 2011 இல் திருமணம் செய்து கொண்டார்.

## சான்றுகள்

* 

பகுப்பு:அருச்சுனா விருது பெற்றவர்கள்
பகுப்பு:மலையாள மக்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:வாழும் மக்கள்
பகுப்பு:1983 பிறப்புகள்
சித்ரா விசுவநாத்

**சித்ரா விசுவநாத்** (*Chitra Vishwanath*) பெங்களூருவைச் சேர்ந்த ஒரு இந்திய கட்டிடக் கலைஞர் ஆவார். இவர் சூழலியல் மற்றும் கட்டிடக்கலை தொடர்பான கருப்பொருள்களில் பணியாற்றுகிறார். இவர் 1991 முதல் தனது சொந்த கட்டிடக்கலை நிறுவனத்தை நடத்தி வருகிறார். இந்தியாவிலும், ஆப்பிரிக்காவிலும் பல திட்டங்களில் மற்ற கட்டிடக் கலைஞர்களுடன் பணிபுரிகிறார். 

## தொழில்
சித்ரா விசுவநாத் தற்போது "BIOME சுற்றுச்சூழல் தீர்வுகள்" என்ற நிறுவனத்தின் முதன்மைக் கட்டிடக் கலைஞராகவும், அதன் நிர்வாக இயக்குநராகவும் உள்ளார். அனைத்து அளவுகளிலும் கட்டிடங்கள், நீர் சேகரிப்பு, துப்புரவு கட்டமைப்புகளை உள்ளடக்கிய 500க்கும் மேற்பட்ட திட்டங்களில் இவர் ஈடுபட்டுள்ளார். பூமி கட்டுமானத்தில் ஒரு அடிப்படை பொருள் உள்ளீடாக இவர் பல கட்டமைப்புகளை வடிவமைத்து கட்டியிருக்கிறார்.

## சுயசரிதை
சித்ரா, நைஜீரியாவிலிருந்து குடிசார் பொறியியல் சான்றிதழையும் அகமதாபாத்தில் உள்ள சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகத்தில் கட்டிடக்கலையில் இளங்கலையையும் படித்தார். இவர் தனது பயிற்சியை 1990இல் தொடங்கினார். கட்டடக்கலை வடிவமைப்புகளை உருவாக்கும் இவரது அணுகுமுறை உள்நாட்டு இயற்கை வளங்களுக்கு ஒரு செயலில் மற்றும் செயலற்ற முறையில் முக்கியத்துவம் அளிக்கிறது . நீர், ஆற்றல் மற்றும் நிலப் பயன்பாட்டு செயல்முறைகளை உள்ளடக்கிய, எளிதில் கிடைப்பது, உழைப்பு தீவிரம் மற்றும் கட்டுமானத்தின் எளிமை ஆகியவற்றைக் கருத்தில் கொண்டு சேறு அதன் கட்டடக்கலை வடிவமைப்புகளில் அடிப்படை உறுப்பை உருவாக்குகிறது.

கட்டிடங்களின் மண் கட்டிடக்கலை என்ற கருப்பொருளை சுற்றுச்சூழலுக்கு உகந்ததாக ஊக்குவிப்பதற்காக, சித்ரா விசுவநாத் பெங்களூரில் 135 சதுர மீட்டர் (1,450 சதுர அடி) பரப்பளவில் தனது சொந்த மண் வீட்டை கட்டினார். இந்த அழகிய திட்டமிடப்பட்ட வீட்டின் தனித்துவமான அம்சம் என்னவென்றால், இது குளுரூட்டம் செய்யவோ அல்லது மின்விசிறிகளின் தேவையோ இருக்காது.  மேலும்,  பல நிலைகளுடன் கட்டப்பட்டுள்ளது. மண் செங்கற்களால் செய்யப்பட்ட சுவர்களில் சுவர் பூச்சு  இல்லை. சூரிய ஒளி மூலம் தண்ணீர் சூடாக்குதல், ஒளிமின்னழுத்தங்கள் மூலம் பகுதி மின்சாரம், தண்ணீர் தேவைகளில் 70% வழங்கப்படுகிறது. சுற்றுச்சூழல் கழிப்பறை திட மற்றும் திரவ கழிவுகளை பிரிப்பதற்கான வசதியையும் கொண்டுள்ளது. மொட்டை மாடியில் தாவரங்கள் மூலம் சாம்பல் நீர் சுத்திகரிக்கப்பட்டு மாடித் தோட்டத்திற்கும் பயன்படுத்தப்படுகிறது. மொட்டை மாடியில் உயிர்க்கூளக் கொதிகலனும் உள்ளது. இது குளிர்ந்த மேகமூட்டமான நாட்களில் தண்ணீரை சூடாக்க பயன்படுகிறது. மொட்டை மாடியில் 1,000 சதுர அடி (93 மீ 2) பரப்பளவு கொண்ட காய்கறி தோட்டமும் உள்ளது.

நீர் சேகரிப்பு கட்டமைப்புகள், நீர் மேலாண்மை ஆகியவற்றில் நிபுணத்துவம் பெற்ற குடிசார் பொறியாளர் எஸ். விசுவநாத்தை இவர் திருமணம் செய்து கொண்டார். இவரது கணவரும் இவருடைய நிறுவனத்தில் ஒரு பங்குதாரராக உள்ளார்.

## சான்றுகள்

## உசாத்துணை
*

## வெளி இணைப்புகள்
Official website

பகுப்பு:வாழும் மக்கள்
பகுப்பு:பெண் தொழிலதிபர்கள்
பகுப்பு:கட்டிடக் கலைஞர்கள்
டேவிட் எஸ். கோயர்

**டேவிட் சாமுவேல் கோயர்** () (பிறப்பு: 22 திசம்பர் 1965) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர், புதின எழுத்தாளர் மற்றும் வரைகதை புத்தக எழுத்தாளர் ஆவார். இவர் பிளேடு (1998), பிளேடு 2 (2002), பிளேடு 3 (2003), சூப்பர் மேன் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற திரைப்படங்களுக்கு திரைக்கதை எழுதியதன் மூலம்  பிரபலமானவர்.

## ஆரம்ப கால வாழ்க்கை
கோயர் 22 திசம்பர் 1965 ஆம் ஆண்டில் ஐக்கிய அமெரிக்கா நாட்டில் ஏன் ஆர்பரில் ஒரு யூதர் குடும்பத்தில் பிறந்தார். இவருக்கு ஒரு சகோதரர் உண்டு. இவர்கள் இவரின் தாயால் வளர்க்கப்பட்டனர்.

## மேற்கோள்கள்

## வெளி இணைப்புகள்
* 

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி இயக்குநர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்க யூதர்கள்
பகுப்பு:அமெரிக்க வரைகதை எழுத்தாளர்கள்
பால் ரூபெல்

**பால் ரூபெல்** () (பிறப்பு: 6 செப்டம்பர் 1952) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் திரைப்படம் மற்றும் தொலைக்காட்சி இரண்டிலும் 25 ஆண்டுகளுக்கு மேலாக பணிபுரிந்துள்ளார். இவர் 1983 ஆம் ஆண்டு முதல் பிளேடு (1998), டிரான்ஸ்ஃபார்மர்ஸ் (2007), டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (2009), தோர் (2011), நீட் போர் ஸ்பீட் (2014), டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் (2014) போன்ற பல திரைப்படங்களில் திரைப்படத் தொகுப்பாளராக பணிபுரிந்துள்ளார். இவர் அமெரிக்க திரைப்படத்துறையில் திரைப்படத் தொகுப்பாளர் உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
ரூபெல் 6 செப்டம்பர் 1952) ஆம் ஆண்டில் லாஸ் ஏஞ்சல்ஸ், கலிபோர்னியாவில் பிறந்து வளர்ந்து லாஸ் ஏஞ்சல்ஸில் உள்ள கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
சித்ரா சுப்ரமணியம்

**சித்ரா சுப்ரமணியம் துயெல்லா** (*Chitra Subramaniam Duella*) ஓர் இந்தியப் ஊடகவியலாளர் ஆவார். 1989 ஆம் ஆண்டில் முன்னாள் பிரதமர் ராஜீவ் காந்தியின் தேர்தல் தோல்விக்கு பரவலாக பங்களித்ததாக நம்பப்படும் போபர்ஸ் ஊழல் பற்றிய விசாரணைக்கு இவர் இந்தியாவில் அங்கீகரிக்கப்பட்டார்.  பொது சுகாதாரம், வர்த்தகக் கொள்கை, வளர்ச்சி திசைகள் , ஊடகத் துறையில் கவனம் செலுத்தும் ஜெனீவாவைச் சேர்ந்த CSDconsulting என்ற சிறப்பு ஆலோசனை நிறுவனத்தை நிறுவினார்.  *நியூஸ் மினிட்* - என்ற செய்தி இணையதளத்தின் இணை நிறுவனரும் நிர்வாக ஆசிரியரும் ஆவார். இவர் அர்ணாப் கோஸ்வாமியின் ரிபப்ளிக் தொலைக்காட்சியின் தலையங்க ஆலோசகராகவும் இருந்தார். 1989ஆம் ஆண்டில், சிறந்த பெண் ஊடகவியலாளருக்கான சாமேலி தேவி ஜெயின் விருது இவருக்கு வழங்கப்பட்டது.

## சொந்த வாழ்க்கையும் கல்வியும்
சித்ரா 1958இல் இந்தியாவின் சார்க்கண்டின் சிந்திரியில் பிறந்தார். இவர் தில்லி பல்கலைக்கழகத்தின் லேடி ஸ்ரீ ராம் கல்லூரியில் ஆங்கில இலக்கியத்தில் இளங்கலை பட்டம் பெற்றார். இசுடான்போர்ட் பல்கலைக்கழகத்தில் ஊடகவியலில் முதுநிலை சான்றிதழ் பட்டமும். இந்திய மக்கள் தொடர்பு தொழில்நுட்ப நிறுவனத்தில் ஊடகவியலில் முதுகலை பட்டமும் பெற்றார். இவர் கணிதவியலாளரான முனைவர் ஜியான்கார்லோ துயெல்லா என்பவரை மணந்தார். தற்போது சுவிட்சர்லாந்தின் ஜெனீவாவில் வசிக்கிறார். இந்த தம்பதியருக்கு நித்யா துயெல்லா என்ற மகளும்  நிகில் துயெல்லா என்ற மகனும் உள்ளனர். சித்ரா சிறந்த தெற்காசியப் பெண்களில் ஒருவராக பட்டியலிடப்பட்டுள்ளார்.

## சான்றுகள்

பகுப்பு:1958 பிறப்புகள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
கேப்டன் அமெரிக்கா (தொடர்)

**கேப்டன் அமெரிக்கா** () என்பது 1944 ஆம் ஆண்டு ஒளிபரப்பான கருப்பு வெள்ளை மீநாயகன் தொடர் திரைப்படம் ஆகும். இது கேப்டன் அமெரிக்கா என்ற டைம்லி வரைகதை (தற்பொழுது மார்வெல் வரைகதை) கதாபாத்திரத்தை மையமாக வைத்து உருவாக்கப்பட்டுள்ளது.

இந்தத் திரைப்படத்தை எல்மர் கிளிஃப்டன் மற்றும் ஜான் இங்கிலிஷ் ஆகியோர் இணைந்து இயக்க, டிக் பர்செல், லோர்னா கிரே, லியோனல் அட்வில், சார்லஸ் ட்ரோபிரிட்ஜ், ரஸ்ஸல் ஹிக்ஸ், ஜார்ஜ் ஜே. லூயிஸ் மற்றும் ஜான் டேவிட்சன் போன்ற பலர் நடித்துள்ளனர்.

## மேற்கோள்கள்

## வெளி இணைப்புகள்
*

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்க கற்பனை திரைப்படங்கள்
சித்ரா மாதவன்

**சித்ரா மாதவன்** (*Chithra Madhavan*) இந்திய வரலாற்றாசிரியர் ஆவார். இந்திய கோவில் வரலாறு, கட்டிடக்கலை, சிற்பம், படிமவியல் போன்ற தலைப்புகளில் இவரது கல்வியும், நிபுணத்துவமும் இருந்தது. இந்த பாடங்களில் எட்டு புத்தகங்களை எழுதியுள்ளார். இவர் இந்தியாவின் பல பல்கலைக்கழகங்களில் விருந்தினர் விரிவுரையாளராக உள்ளார். இவர் இந்தியன் எக்ஸ்பிரஸ் செய்தித்தாளில் இடம் பெறும் "கோவில் பேச்சு" (*Temple Talk*) பத்தியின் ஆசிரியர் ஆவார்.

## புத்தகங்கள்
* *History and Culture of Tamil Nadu: As Gleaned from the Sanskrit Inscriptions*, published by D.K. Print World Ltd, 2005
* *Sanskrit Education and Literature: in Ancient and Medieval Tamil Nadu*, published by D.K. Print World Ltd, 2013

## சான்றுகள்

## வெளி இணைப்புகள்
* Talk on evolution of Indian temples

பகுப்பு:வாழும் மக்கள்
பகுப்பு:பெண் ஊடகவியலாளர்கள்
பகுப்பு:வரலாற்றாசிரியர்கள்
சாயா கங்குலி

**சாயா கங்குலி** (*Chhaya Ganguly*) இந்தியப் பின்னணிப் பாடகர் ஆவார். 26 வது தேசிய திரைப்பட விருதுகளில் "ஆப்கி யாத் ஆதி ரஹி ராத் பர்" என்ற முதல் திரைப்பட பாடலுக்காக சிறந்த பெண் பின்னணி பாடகருக்கான தேசிய திரைப்பட விருதைப் பெற்றார். அதே பாடலுக்காக,  27வது பிலிம்பேர் விருதுகளில் சிறந்த பெண் பின்னணிப் பாடகருக்கான பிலிம்பேர் விருதுக்கு பரிந்துரைக்கப்பட்டார்.

## ஆரம்ப கால வாழ்க்கை
இவர் 1952 இல் மும்பையில் பிறந்தார். இவர் மும்பை பல்கலைக்கழகத்தில் தாவரவியலில் முதுநிலை அறிவியல் பட்டம் பெற்றார். மும்பையின் அனைத்திந்திய வானொலியிலும் தூர்தர்ஷனிலும் 35 வருடங்கள்  ஒளிபரப்பு நிகழ்ச்சியாளாரகப் பணியாற்றி, 2012 இல் ஓய்வு பெற்றார்.

1983 ஆம் ஆண்டு மதுசூதனன் இயக்கிய *திரிகோன் கா  சௌத்தா கோன்* என்ற பாலிவுட் படத்தில் "பியா பியா"  என்ற கதைப்பாடலை இவர் பாடினார். நீண்ட இடைவெளிக்குப் பிறகு, இவர் 1990இல் திரையுலகுக்குத் திரும்பினார். பாஸ்கர் சந்தாவர்கர் இசையமைத்த அமோல் பலேகர் திரைப்படமான *தொடாசா ரூமணி ஹோ ஜெயேன்* என்ற படத்தில் தலைப்புப் பாடலை பாடினார்.

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:தேசிய திரைப்பட விருது வென்றவர்கள்
சாயா வர்மா

**சாயா வர்மா** (*Chhaya Verma*) சத்தீசுகர் மாநிலத்தின் இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் தற்போது மாநில காங்கிரசு செயலாளராக உள்ளார்.

சூன் 2016 இல், இவர் மாநிலங்களவை தேர்தல்களுக்கான கட்சியின் வேட்பாளராக அறிவிக்கப்பட்டு, 3 ஜூன் 2016 அன்று போட்டியின்றி தேர்ந்தெடுக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
சாருமதி ராமச்சந்திரன்

**சாருமதி ராமச்சந்திரன்** (Charumathi Ramachandran) (பிறப்பு 12 சூலை 1951) ஓர் கர்நாடக இசைப் பாடகியாவார். எம். எல் வசந்தகுமாரியிடம் இசைப் பயிற்சிப் பெற்றவர். சென்னைப் பல்கலைக்கழகத்தில் இசை கற்று தங்கப் பதக்கம் வென்றவர். இந்துஸ்தானி இசை வடிவங்களை கருநாடக இசையில் அறிமுகப்படுத்திய முதற் பாடகர் இவராவார். இவர் கருநாடக இசைப் பாடகரான திருச்சூர் வி.ராமச்சந்திரனை மணந்தார்.

## சான்றுகள்

## வெளி இணைப்புகள்
*Profiles of Artistes, Composers, Musicologists
*When stalwarts take a bow

பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:சென்னைப் பாடகர்கள்
பகுப்பு:கருநாடக இசைப் பாடகர்கள்
திமீத்திரி முராத்தொவ்

**திமீத்திரி அந்திரியேவிச் முராத்தொவ்** (*Dmitry Andreyevich Muratov*; , பிறப்பு: 30 அக்டோபர் 1961) என்பவர் உருசியப் பத்திரிகையாளர் ஆவார். இவர் *நோவயா கசியெத்தா* பத்திரிகையின் ஆசிரியராக 1995 முதல் 2017 வரை பணியாற்றினார். இவருக்கு 2021 இற்கான அமைதிக்கான நோபல் பரிசு பிலிப்பீன்சின் ஊடகவியலாளர் மரியா இரேசாவுடன் இணைந்து வழங்கப்பட்டது.

பத்திரிக்கையாளர்களைப் பாதுகாக்கும் குழுவால் *நோவயா கசியெத்தா* பத்திரிகை "உருசியாவில் இன்று தேசிய செல்வாக்குள்ள உண்மையான விமர்சன செய்தித்தாள்" என்று அழைக்கப்படுகிறது. அரசாங்க ஊழல் மற்றும் மனித உரிமை மீறல்கள் போன்ற முக்கிய தலைப்புகளில் முழுமையான அறிக்கைகளுக்காக இந்தப் பத்திரிகை அறியப்படுகிறது.

2007 ஆம் ஆண்டில், பத்திரிகையாளர்களைப் பாதுகாக்கும் குழு இவருக்கு சர்வதேச பத்திரிகை சுதந்திர விருதை வழங்கியது. தாக்குதல்கள், அச்சுறுத்தல்கள், சிறைவாசங்களை எதிர்கொண்டு பத்திரிகை சுதந்திரத்தை பாதுகாப்பதில் தைரியம் காட்டும் பத்திரிகையாளர்களுக்கு இந்த விருது வழங்கப்படுகிறது. 2010 இல் இவருக்கு பிரான்சின் உயர் விருதான செவாலியே விருது வழங்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:உருசிய ஊடகவியலாளர்கள்
பகுப்பு:செவாலியே விருது பெற்றவர்கள்
பகுப்பு:நோபல் பரிசு பெற்ற உருசியர்கள்
பகுப்பு:நோபல் அமைதிப் பரிசு பெற்றவர்கள்
உரோமாலா சின்கா

**உரோமோலா சின்கா** (*Romola Sinha* ;1913-2010) இந்தியாவின் மேற்கு வங்காளத்தின்கொல்கத்தாவைச் சேர்ந்த பெண்களின் உரிமைகளுக்காக குரல் கொடுக்கும் சமூக ஆர்வலர் ஆவார். இவர் சிறு வயதிலிருந்தே சமூகப் பணிகளிலும் பெண்கள் உரிமைச் செயல்பாடுகளிலும் ஈடுபட்டார். தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடியதற்காக இவர் குறிப்பிடப்பட்டார்.

## குடும்பம்
இவர் திருமதி ச. பி. சின்ஹா என்றும் அறியப்பட்டார். இந்திய ஆட்சிப் பணியாளரும் சிறந்த வழக்கறிஞருமான இவரின் கணவர் சுசில் குமார் சின்ஹா, புகழ்பெற்ற குற்றவியல் நடுவர் மற்றும் மாவட்ட ஆட்சியராக  இருந்தார். மேலும் ராய்பூரின் நன்கறியப்பட்ட பரோன் சின்ஹா குடும்பத்தைச் சேர்ந்தவர் . இவரின் கணவர் ராய்பூரின் சத்யேந்திர பிரசன்னோ சின்காவின் இரண்டாவது மகன் ஆவார்.  பீகார் மற்றும் ஒரிசா மாகாணத்தின் ஒரே இந்திய ஆளுநராக இருந்தார். சுதந்திரத்திற்கு முன்பு பிரபுக்களின் இல்லத்திற்கு உயர்த்தப்பட்ட ஒரே இந்தியரும் ஆவார்.

## பணிகள்
சாருலதா முகர்ஜி, கூச் பெகரின் மகாராணி சுனிதி தேவி, மயூர்பஞ்சு  மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார்.  1933இல் ஒழுக்கக்கேடு சட்டம் நிறைவேற்றிய பிறகு, அனைத்து வங்காள பெண்கள் சங்கம் சிறுமிகளை மீட்டு, தம் தம்மில் அனைத்து வங்காள மகளிர் தொழில்துறை நிறுவனம் என்ற மறுவாழ்வு இல்லத்தைத் தொடங்கியது.  இவர், பின்னர் மேற்கு வங்கத்தில் மத்திய சமூக நல வாரியத்தின் முதல் தலைவரானார். இது துர்காபாய் தேஷ்முக் மூலம் தேசிய அளவில் நிறுவப்பட்டது. 1932இல் கூச் பெகாரின் மகாராணி சுனிதி தேவியின் தலைமையில் நிறுவப்பட்ட அனைத்து வங்காள மகளிர் சங்கத்தின் முதல் செயலாளராகவும் இருந்தார் 

பின்னர் பல ஆண்டுகள் அனைத்து வங்காள பெண்கள் சங்கத்தின் தலைவராக இருந்தார். பின்னர் இவர் தனது மற்ற சமகாலத்தவர்களான ரேணுகா ரே, சீதா சௌத்ரி , ஆரத்தி சென் ஆகியோருடன் இணைந்து பணியாற்றினார். மேற்கு வங்காளத்தில் இருந்து ஷீலா தவார், பெலா சென், மானேக் மோடி, ஜெய சலீஹா, பிரணாதி கோசல், கோர்செத் நாரீவாலா போன்ற பிற தலைமுறை பெண் ஆர்வலர்களுக்கு வழிகாட்டுபவராகவும் இருந்தார்.

## சான்றுகள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வங்காள மக்கள்
பகுப்பு:இந்தியப் பெண் செயற்பாட்டாளர்கள்
பகுப்பு:2010 இறப்புகள்
பகுப்பு:1913 பிறப்புகள்
வாலாபி

**வாலாபி** என்பது கங்காரு போன்ற விலங்கு ஆகும். இது கங்காருவை விட வடிவத்திலும், எடையிலும் சிறியவையாகும்.  இது ஆஸ்திரேலியா மற்றும் நியூ கினியாவைச் சேர்ந்த ஒரு சிறிய அல்லது நடுத்தர அளவிலான கங்காரு போன்ற விலங்கு  ஆகும்.தற்போது இவைகள் நியூசிலாந்து நாட்டில் அறிமுகப்படுத்தப்பட்டுள்ளது.  இவைகளின் தலை மற்றும் உடல் நீளம் 45 முதல் 105 செமீ (18 முதல் 41 அங்குலம்) மற்றும் வால் 33 முதல் 75 செமீ (13 முதல் 30 அங்குலம்) நீளம் கொண்டது. அறியப்பட்ட 19 வகையான வாலாபி இனங்களில் **பாறை-வாலாபி**கள் (பெட்ரோகேல் இனங்கள்) பாறைகளுக்கு இடையில் வாழ்கின்றன. பொதுவாக தண்ணீருக்கு அருகில் வாழும் இந்த இனத்தில் இரண்டு இனங்கள் ஆபத்தான நிலையில் உள்ளது. வாலாபிக்கள் முயல்களின் அசைவுகளையும் சில பழக்கங்களையும் கொண்டுள்ளது. ஆணி-வால் வாலாபியில் மூன்று இனங்கள் உள்ளது. இதன் வால் நுனியில் கொம்பு போன்ற அடர்த்தியான தூரிகை போன்ற அமைப்பு உள்ளது.

இதன் துணை இனமான குவாக்கா விலங்கு மேற்கு ஆஸ்திரேலியாவில் உள்ளது. பிரஷ் வாலாபி இனங்களில் ஒன்றான குள்ள வாலாபி (நோட்டமக்ரோபஸ் டோர்கோப்சுலஸ்), நியூ கினியாவை பூர்வீகமாகக் கொண்டது, அறியப்பட்ட மிகச்சிறிய வாலாபியின் நீளம் மூக்கிலிருந்து வால் இறுதி வரை சுமார் 46 செமீ (18 அங்குலம்) மற்றும் எடை சுமார் 1.6 கிலோ (3.5 பவுண்ட்) கொண்டது. [3] வாலாபியின்  இறைச்சி மற்றும் ரோமங்களுக்காக வேட்டையாடப்படுகிறது.

## பொது விளக்கம்
பெரும்பாலான வாலாபி இனங்களின் உறுப்பினர்கள் சிறியயவைகளாக இருப்பினும், சில வகை வாலாபிகள் சுமார் இரண்டு மீட்டர் நீளம் வரை வளரும் (தலை முதல் வால் வரை). அவற்றின் சக்திவாய்ந்த பின்னங்கால்கள் அதிக வேகத்தில் ஓடுவதற்கும், அதிக உயரங்களை தாண்டுவதற்கும் மட்டுமல்லாமல், சாத்தியமான வேட்டையாடுபவர்களைத் தடுப்பதற்காக வலுவான உதை வழங்குவதற்கும் பயன்படுத்தப்படுகிறது. தம்மர் வாலாபி  (நோட்டமக்ரோபஸ் யூஜெனி) வகை கணுக்கால் நீட்டிப்பு தசைநாண்களில் மீள் சேமிப்பைக் கொண்டுள்ளது. இவ்விலங்குகளின் வளர்சிதை மாற்ற விகிதம் 30-50% அதிகமாக இருக்கும். தம்மர் வாலாபி (மேக்ரோபஸ்-யூஜெனி) இரண்டு நீண்ட தசை-தசைநார் அலகுகளுக்கு வசந்தகால தசைநார் ஆற்றல் சேமிப்பு மற்றும் பொருளாதார தசை சக்தி உருவாக்கம் ஆகியவற்றின் வடிவமைப்பு முக்கியத்துவம் கண்டறியப்பட்டுள்ளது. வாலாபிக்கு ஒரு சக்திவாய்ந்த வால் உள்ளது, இது பெரும்பாலும் சமநிலை மற்றும் ஆதரவுக்காக பயன்படுத்தப்படுகிறது. இவைகளின் அடர்ந்த முடிகள் கொண்ட தோகுக்காகவும், இறைச்சிக்காகவும் வேட்டையாடப்படுகிறது. இவைகளின் உணவு புல், காய் கறிகள், இலைகள் மற்றும் பசுந்தலைகள் ஆகும்.

## இனங்கள்

* ஏகில் வாலாபி 
* கருப்புப் பட்டை வாலாபி
* பர்மா வாலாபி 
* செங்கழுத்து வாலாபி 
* தாமர் வாலாபி 
* டூலாட்சி வாலாபி
* மேற்கு தூரிகை வாலாபி
* விப்டெயில் வாலாபி 
*சதுப்பு நில வாலாபி 
* பாறை வாழ் வாலாபிக்கள்
## இதனையும் காண்க
* கங்காரு
* குவாக்கா
## மேற்கோள்கள்

## வெளி இணைப்புகள்

* Roophilia – photographs of kangaroos and wallabies
* View the wallaby genome in Ensembl
* Wallaby - காணொலி
* Caring for a Baby Wallaby - காணொலி

பகுப்பு:பாலூட்டிகள்
பகுப்பு:ஆத்திரேலிய உயிரினங்கள்